ທະນາຄານໂລກ ເຕືອນເຂດເອເຊຍ
ທະນາຄານໂລກ ເຕືອນກ່ຽວກັບຄວາມສ່ຽງ ໃນການແຂງຄ່າຂຶ້ນຂອງເງິນເອເຊຍ
ທະນາຄານໂລກເຕືອນບັນດາປະເທດໃນເຂດເອເຊຍວ່າ ການຫຼັ່ງໄຫຼເພີ້ມຂຶ້ນຂອງເງິນທຶນຕ່າງປະເທດເຂົ້າໄປໃນ ຂົງເຂດ ພາໃຫ້ຄ່າຂອງເງິນຕາປະເທດເຫຼົ່ານີ້ ແຂງຂຶ້ນ ແລະເຮັດໃຫ້ສິນຄ້າສົ່ງອອກມີບັນຫາໃນການແຂ່ງຂັນກັບ ປະເທດອື່ນໆ ໃນລາຍງານສະບັບໃໝ່ທີ່ນຳອອກເຜີຍແຜ່ໃນວັນອັງຄານ ມື້ນີ້ ທະນາຄານໂລກໄດ້ຫຼຸດການພະຍາກອນ ກ່ຽວກັບ ການເຕີບໂຕຂອງເສດຖະກິດໃນຂົງເຂດເອເຊຍລົງ ສໍາລັບ ປີໜ້າ ແລະໄດ້ເຕືອນໃຫ້ລະວັງກ່ຽວກັບສະພາບການຟອງ ສະບູ່ດ້ານການເງິນຄັ້ງໃໝ່ ຄ້າຍຄືກັນກັບອັນທີ່ໄດ້ກໍ່ໃຫ້ ເກີດວິກິດການໆເງິນເອເຊຍ ໃນປີ 1997 ນັ້ນ ທະນາຄານໂລກທຳນາຍວ່າ ເສດຖະກິດຈະເຕີບໂຕຂຶ້ນ 7 8% ໃນປີໜ້າ ສໍາລັບບັນດາປະເທດທີ່ກຳລັງພັດທະນາ ຢູ່ໃນເອເຊຍຕາເວັນອອກ ຫຼຸດລົງຈາກ 8 9% ທີ່ໄດ້ທໍາ ນາຍໄວ້ສໍາລັບປີນີ້ ລາຍງານເວົ້າວ່າ ມາຮອດປັດຈຸບັນ ການແຂງຄ່າຂຶ້ນຂອງເງິນຕາຕ່າງໆ ຍັງບໍ່ທັນເຮັດໃຫ້ການຟື້ນໂຕຄືນຂອງເສດຖະກິດ ມີບັນ ຫາເທື່ອ ແຕ່ການແຂງໂຕເພີ້ມຂຶ້ນອາດຈະພາໃຫ້ເປັນອັນຕະລາຍໄດ້ ແລະຄວນລະມັດ ລະວັງ ໃນໄລຍະສອງສາມອາທິດຜ່ານມານີ້ ຫຼາຍໆປະເທດໃນເຂດເອເຊຍ ໄດ້ເຂົ້າແຊກແຊງ ເພື່ອເຮັດໃຫ້ຄ່າເງິນຕາຂອງຕົນອ່ອນລົງ ຊຶ່ງພາໃຫ້ມີຄວາມຢ້ານກົວວ່າຈະເກີດສົງຄາມ ເງິນຕາຂຶ້ນ